EELNÕU

30.12.2024

**Kohaliku omavalitsuse üksuse finantsjuhtimise seaduse, Eesti territooriumi haldusjaotuse seaduse ja** **kohaliku omavalitsuse korralduse seaduse muutmise seadus**

**§ 1**. **Kohaliku omavalitsuse üksuse finantsjuhtimise seaduse muutmine**

Kohaliku omavalitsuse üksuse finantsjuhtimise seaduses tehakse järgmised muudatused:

**1)** paragrahvis 1, § 20 lõike 3 punktides 4 ja 5 ning lõikes 6, § 22 lõike 2 punktis 31, § 32 lõikes 1 ja lõike 2 punktis 2, § 341 lõikes 1, § 39 lõikes 1, § 40 lõikes 1, § 41 punktis 1, § 42 lõike 1 punktis 2 ning lõigetes 2 ja 3, § 47 lõigetes 1 ja 7, § 49 lõikes 4, § 52 lõike 1 punktis 2, lõike 3 punktis 2 ja lõike 4 punktis 2 asendatakse läbivalt sõna „arvestusüksus“ sõnaga „konsolideerimisgrupp“ vastavas käändes;

**2)** paragrahvi 2 punktis 5 asendatakse tekstiosa „§-dele 7 ja 14“ tekstiosaga „§-le 14“;

**3)** paragrahvi 2 punkt 6 muudetakse ja sõnastatakse järgmiselt:

„6) väljaminekud – põhitegevuse kulud vastavalt käesoleva seaduse §-le 15, põhivara, osaluste ja muude aktsiate või osade soetus, põhivara soetuseks antav sihtfinantseerimine, finantskulud ja laenude andmine ning § 17 lõike 1 punktis 2 nimetatud kohustuste täitmine;“;

**4)** paragrahvi 2 punkt 8 muudetakse ja sõnastatakse järgmiselt:

„8) kohaliku omavalitsuse üksuse konsolideerimisgrupp – kohaliku omavalitsuse üksus ning tema valitseva mõju all olev äriühing, tulundusühistu, sihtasutus ja mittetulundusühing.“;

**5)** paragrahvi 2 punkt 9 tunnistatakse kehtetuks;

**6)** seadust täiendatakse §-ga 41 järgmises sõnastuses:

„**§ 41. Jooksva aasta eelarve**

Jooksva aasta eelarvena käsitatakse:

1) volikogus vastu võetud eelarvet käesoleva seaduse § 23 lõike 2 kohaselt ja lisaeelarvet § 26 lõike 3 kohaselt;

2) väljaminekute kavandamist käesoleva seaduse § 26 lõike 4 punkti 4 kohaselt ja reservfondi kasutusele võtmist § 5 lõike 7 kohaselt.“;

**7)** paragrahvi 5 lõige 1 tunnistatakse kehtetuks;

**8)** paragrahvi 5 lõike 2 sissejuhatav lauseosa muudetakse ja sõnastatakse järgmiselt:

„Eelarve koosneb järgmistest osadest:“;

**9)** paragrahvi 5 täiendatakse lõikega 21 järgmises sõnastuses:

„(21) Eelarves võib kavandada nõuete ja kohustuste muutusi eraldi osana, kui need avaldavad olulist mõju eelarvele.“;

**10)** paragrahvi 5 lõige 3 muudetakse ja sõnastatakse järgmiselt:

„(3) Käesoleva paragrahvi lõikes 2 nimetatud eelarveosade detailsus peab vastama vähemalt käesoleva seaduse §-des 14–18 sätestatule.“;

**11)** seaduse 2. peatükk tunnistatakse kehtetuks;

**12)** seaduse 3. peatüki pealkirjast ja § 32 lõikest 2 jäetakse välja sõna „tekkepõhise“;

**13)** paragrahv 13 muudetakse ja sõnastatakse järgmiselt:

„**§ 13. Tehingute kavandamine eelarves**

Eelarves kavandatakse tehingud vastavalt nende toimumisele, sõltumata sellest, millal nende eest raha laekub või välja makstakse.“;

**14)** paragrahvide 14 ja 15 pealkirjas asendatakse sõnad „**Tekkepõhise eelarve põhitegevuse**“ sõnaga „**Põhitegevuse**“;

**15)** paragrahvi 15 lõige 3 tunnistatakse kehtetuks;

**16)** paragrahvi 15 täiendatakse lõikega 4 järgmises sõnastuses:

„(4) Majandustehingutega kaasnev käibemaksukulu kajastatakse koos kaupade ja teenuste maksumusega.“;

**17)** paragrahvi 16 pealkiri muudetakse ja sõnastatakse järgmiselt:

„**§ 16. Investeerimistegevuse eelarveosa**“;

**18)** paragrahvi 16 lõige 6 tunnistatakse kehtetuks;

**19)** paragrahvi 17 pealkiri muudetakse ja sõnastatakse järgmiselt:

„**§ 17. Finantseerimistegevuse eelarveosa**“;

**20)** paragrahvi 18 pealkiri muudetakse ja sõnastatakse järgmiselt:

„**§ 18. Likviidsete varade muutuse eelarveosa**“;

**21)** paragrahvi 19 pealkiri muudetakse ja sõnastatakse järgmiselt:

„**§ 19. Eelarve tasakaal, ülejääk ja puudujääk**“;

**22)** paragrahvi 19 lõike 1 teine lause muudetakse ja sõnastatakse järgmiselt:

„Eelarve tulem peab võrduma finantseerimistegevuse eelarveosa, likviidsete varade ning nõuete ja kohustuste saldo muutusega.“;

**23)** paragrahvi 20 lõike 3 punktist 2 jäetakse välja tekstiosad „§ 7 lõike 1 või“ ja „§ 8 lõike 1 või“;

### 24) paragrahvi 20 lõike 3 punktis 3, § 341 lõikes 4, § 36 lõigetes 12–21, § 43 lõikes 4 ja § 44 lõikes 7 asendatakse sõnad „temast sõltuv üksus“ sõnadega „tema valitseva mõju all olev üksus“ vastavas käändes;

**25)** paragrahvi 20 lõikes 31 asendatakse sõnad „Kohaliku omavalitsuse üksusest sõltuv üksus“ sõnadega „Kohaliku omavalitsuse üksuse valitseva mõju all olev üksus“;

**26)** paragrahvi 20 lõike 6 punktis 2 asendatakse tekstiosa „mitte väiksemana kui null“ tekstiosaga „vastavalt käesoleva seaduse § 33 lõikele 2“;

**27)** paragrahvi 20 lõige 7 tunnistatakse kehtetuks;

**28)** paragrahvi 20 täiendatakse lõigetega 8 ja 9 järgmises sõnastuses:

„(8) Eelarvestrateegia eelnõu menetlemisel volikogus lisab eelnõu muutmise ettepaneku algataja põhjendused ja arvestused kavandatavate muudatustega kaasnevate väljaminekute ja nende katteallikate kohta. Volikogu tehtava eelnõu muutmise ettepaneku läbivaatamisel kuulatakse ära valla- või linnavalitsuse arvamus.

(9) Kohaliku omavalitsuse üksus esitab eelarvestrateegia eelnõu Regionaal- ja Põllumajandusministeeriumile ülevaatamiseks käesoleva seaduse § 30 lõike 2 alusel kehtestatud korra kohaselt. Regionaal- ja Põllumajandusministeerium võib esitada kohaliku omavalitsuse üksusele soovitusi finantsolukorra parandamiseks.“;

**29)** paragrahvi 22 lõikest 4, § 23 lõikest 3 ja § 29 lõikest 12 jäetakse välja sõnad „seitsme tööpäeva jooksul“;

**30)** paragrahvi 24 lõige 2 muudetakse ja sõnastatakse järgmiselt:

„(2) Kui valla- või linnavolikogu ei ole eelarvet eelarveaasta alguseks vastu võtnud, võib valla- või linnavalitsus teha käesoleva paragrahvi lõikes 1 nimetamata väljamineku piiratud ulatuses käesoleva seaduse § 21 lõike 1 alusel kehtestatud määruse kohaselt.“;

**31)** paragrahvi 25 tekst loetakse lõikeks 1 ja sõnastatakse järgmiselt:

„(1) Kui pärast kohaliku omavalitsuse üksuse eelarveaasta algust kehtestab Riigikogu või Vabariigi Valitsus õigusakti, mille alusel jooksval eelarveaastal kohaliku omavalitsuse üksuse eelarve sissetulekud vähenevad või väljaminekud suurenevad, hüvitab riik õigusakti kehtestamisega eelarvele kaasnevad rahalised mõjud samas ulatuses või vähendab proportsionaalselt kohaliku omavalitsuse üksusele pandud kohustusi. Hüvitist ei maksta, kui õigusakti kehtestamise tulemusena kohaliku omavalitsuse üksuse eelarve sissetulekud vähenevad või väljaminekud suurenevad vähem kui 1000 eurot.“;

**32)** paragrahvi 25 täiendatakse lõikega 2 järgmises sõnastuses:

„(2) Käesoleva paragrahvi lõikes 1 nimetatud õigusakti kehtestamisega kaasnevaid rahalisi mõjusid eelarvele ei hüvitata, kui õigusakti kehtestamise vajadus tuleneb kahe või mitme kohaliku omavalitsuse üksuse vahelisest kokkuleppest.“;

**33)** paragrahvi 26 lõiget 4 täiendatakse punktiga 5 järgmises sõnastuses:

„5) esineb käesoleva seaduse § 28 lõikes 5 nimetatud asjaolu.“;

**34)** paragrahvi 28 lõige 3 muudetakse ja sõnastatakse järgmiselt:

„(3) Kui väljaminekuga on eelarvestrateegias arvestatud, võib valla- ja linnavalitsus, kohaliku omavalitsuse üksuse ametiasutus ning ametiasutuse hallatav asutus sõlmida tulevastel eelarveaastatel väljamineku tegemiseks lepingu, välja arvatud käesoleva seaduse § 34 lõike 2 punktides 1–3, 7 ja 8 ning lõikes 7 nimetatud kohustuste võtmiseks.“;

**35)** paragrahvi 28 täiendatakse lõikega 32 järgmises sõnastuses:

„(32) Kui lepinguga kaasneb väljaminek tulevastel eelarveaastatel ja sellega ei ole eelarvestrateegias arvestatud, võib volikogu:

1) otsustada väljamineku tegemise iga üksikjuhtumi puhul eraldi;

2) sätestada käesoleva seaduse § 21 lõike 1 alusel kehtestatud määruses valla- või linnavalitsusele, ametiasutusele ja selle hallatavale asutusele tingimused ja piirmäära, mille võrra võib ületada käesoleva paragrahvi lõikes 2 nimetatud eelarvesummat.“;

**36)** paragrahvi 28 lõiked 4 ja 5 muudetakse ning sõnastatakse järgmiselt:

„(4) Eelarve täitmisel on lubatud kajastada raamatupidamise arvestuspõhimõtetest tulenevaid korrigeerimisi, kui neil on oluline mõju eelarve täitmisele ja neid ei olnud eelarves kavandatud.

(5) Eelarveosa sees või eelarveosade vahel võib eelarve täitmine erineda samas mahus kavandatud eelarvest, kui eelarve täitmisel selgub, et tehing klassifitseeritakse teisiti, kui oli eelarves ette nähtud.“;

**37)** paragrahvi 29 lõiget 3 täiendatakse punktiga 6 järgmises sõnastuses:

„6) ülevaade sisekontrollisüsteemide rakendamise kohta.“;

**38)** paragrahvi 29 täiendatakse lõikega 41 järgmises sõnastuses:

„(41) Eelarve täitmise aruanne koostatakse kohaliku omavalitsuse üksuse kohta.“;

**39)** paragrahvi 29 lõike 8 punkt 3 muudetakse ja sõnastatakse järgmiselt:

„3) eelarve täitmise aruandes ja raamatupidamise aastaaruande muudes põhiaruannetes esitatud arvnäitajate vaheline võrdlus koos selgituste ja põhjendustega, kui neil on oluline mõju eelarve täitmisele.“;

**40)** paragrahvi 29 täiendatakse lõikega 111 järgmises sõnastuses:

„(111) Kui revisjonikomisjon ei ole käesoleva paragrahvi lõikes 10 nimetatud kirjalikku aruannet 10. juuniks esitanud, kinnitab volikogu majandusaasta aruande revisjonikomisjoni aruandeta.“;

**41)** paragrahvi 30 lõige 1 muudetakse ja sõnastatakse järgmiselt:

„(1) Kohaliku omavalitsuse üksus esitab Regionaal- ja Põllumajandusministeeriumile eelarve tegevusalade kaupa ja eelarvestrateegia.“;

**42)** paragrahvi 30 lõige 3 muudetakse ja sõnastatakse järgmiselt:

„(3) Kohaliku omavalitsuse üksus esitab Regionaal- ja Põllumajandusministeeriumile andmed:

1) eelarvestrateegia kohta 15. detsembriks;

2) eelarve kohta igale kvartalile järgneva kuu viimaseks kuupäevaks.“;

**43)** paragrahvi 30 lõige 4 tunnistatakse kehtetuks;

**44)** paragrahvi 31 lõige 1 muudetakse ja sõnastatakse järgmiselt:

„(1) Riigiasutusel on põhjendatud juhul õigus saada kohaliku omavalitsuse üksuselt majandusaasta aruandega, eelarvega, eelarvestrateegiaga, raamatupidamise seaduse § 35 lõike 2 alusel kehtestatud aruannetega, riiklikus statistikas, riiklikes registrites või andmekogudes hõlmamata andmeid ning muud teavet. Kui andmeid või teavet küsitakse kõikide kohaliku omavalitsuse üksuste kohta, teavitab riigiasutus sellest üleriigilist omavalitsusliitu. Nimetatud nõudeid ei rakendata Riigikontrolli puhul, kelle kontrollitoimingute alused tulenevad riigikontrolli seadusest.“;

**45)** paragrahvi 31 täiendatakse lõikega 11 järgmises sõnastuses:

„(11) Regionaal- ja Põllumajandusministeeriumil on õigus saada kohaliku omavalitsuse üksuselt käesoleva seaduse § 34 lõigetes 2 ja 7 nimetatud võlakohustuste võtmiseks sõlmitud lepingute ärakirju.“;

**46)** paragrahvi 31 lõiked 3 ja 4 tunnistatakse kehtetuks;

**47)** paragrahvi 33 lõige 2 muudetakse ja sõnastatakse järgmiselt:

„(2) Põhitegevuse tulemi suurus peab aruandeaasta lõpu seisuga katma finantskulud.“;

**48)** paragrahvi 34 lõikest 6 jäetakse välja sõna „välismaise“;

**49)** paragrahvi 341 lõige 2 muudetakse ja sõnastatakse järgmiselt:

„(2) Kui toetust taotlev kohaliku omavalitsuse üksus ei ole investeeringu omafinantseeringu katmist kavandanud eelarves või eelarvestrateegias, võib toetuse andja nõuda finantsplaani, milles kohaliku omavalitsuse üksus näitab, kuidas ta omafinantseeringu katab.“;

**50)** paragrahvi 341 lõige 3 tunnistatakse kehtetuks;

**51)** paragrahvi 341 lõigetes 4–6 asendatakse tekstiosa „1–3“ tekstiosaga „1 ja 2“;

**52)** paragrahvid 35–352 tunnistatakse kehtetuks;

**53)** paragrahvi 36 lõike 2 punkt 1 muudetakse ja sõnastatakse järgmiselt:

„1) tähtajalisse hoiusesse krediidiasutustes, kui krediidiasutusel või selle emaettevõtja või filiaalina tegutseval välisriigi krediidiasutusel ei ole rahvusvaheliselt tunnustatud reitinguagentuuride määratletuse kohaselt krediidireiting (edaspidi *krediidireiting*) väiksem kui P-2 (*Moody’s*) või selle ekvivalent;“;

**54)** paragrahvi 36 täiendatakse lõikega 31 järgmises sõnastuses:

„(31) Kohaliku omavalitsuse üksus võib kasutada intressiriskide maandamiseks tuletisinstrumente käesoleva seaduse § 361 alusel kehtestatud tingimuste ja korra kohaselt.“;

**55)** paragrahvi 36 lõige 4 muudetakse ja sõnastatakse järgmiselt:

„(4) Kohaliku omavalitsuse üksus võib likviidseid varasid paigutada ning kasutusele võtta käesoleva seaduse § 361 alusel kehtestatud tingimuste ja korra kohaselt.“;

**56)** paragrahvi 36 täiendatakse lõikega 5 järgmises sõnastuses:

„(5) Volikogu võib volitada valla- või linnavalitsust kehtestama määrusega likviidsete varade paigutamise ning kasutuselevõtmise tingimused ja korra.“;

**57)** seadust täiendatakse §-ga 361 järgmises sõnastuses:

„**§ 361. Finantsjuhtimise tingimused ja kord**

Kohaliku omavalitsuse üksuse finantsjuhtimise tingimused ja korra kehtestab volikogu määrusega.“;

**58**) paragrahvi 37 lõiked 1–21 muudetakse ja sõnastatakse järgmiselt:

„(1) Kohaliku omavalitsuse üksusel ja tema valitseva mõju all oleval üksusel on keelatud omandada aktsiaid, osi, muid omakapitaliinstrumente ja väärtpabereid, mida ei peeta likviidseteks varadeks käesoleva seaduse § 36 lõike 1 kohaselt, välja arvatud kohaliku omavalitsuse korralduse seaduse § 35 lõikes 2 nimetatud juhul.

(2) Kohaliku omavalitsuse üksus ja tema valitseva mõju all olev üksus võivad üksteisele rahavoogude juhtimiseks või investeeringuteks laenu anda ning tagada investeeringute eesmärgil võetavaid võlakohustusi käesoleva seaduse § 361 alusel kehtestatud tingimuste ja korra kohaselt.

(21) Kohaliku omavalitsuse üksus võib käesoleva paragrahvi lõikes 2 nimetatud rahavoogude juhtimiseks laenu anda tingimusel, et laen makstakse eelarveaasta lõpuks tagasi.“;

**59)** paragrahvi 37 täiendatakse lõigetega 23 ja 24 järgmises sõnastuses:

„(23) Volikogu võib kehtestada valla- või linnavalitsusele eelarveaastaks piirmäära, milleni võib rahavoogude juhtimiseks antavate laenude kogusumma ulatuda.

(24) Kohaliku omavalitsuse üksuse valitseva mõju all oleval üksusel on lubatud laenu anda ainult juhul, kui see on põhikirja järgi äriühingu, sihtasutuse või mittetulundusühingu põhitegevus järgmistel tingimustel:

1) laenu antakse äriühingu, sihtasutuse ja mittetulundusühingu oma vahendite arvelt;

2) laenu antakse ainult sotsiaalsest eesmärgist lähtuvalt piiratud ringile füüsilistele isikutele;

3) laenu antakse turutingimustest madalama intressiga või muudel turul kehtivatest tingimustest soodsamatel tingimustel.“;

**60)** paragrahvi 37 lõige 3 muudetakse ja sõnastatakse järgmiselt:

„(3) Kohaliku omavalitsuse üksus võib käesoleva seaduse § 361 alusel kehtestatud tingimustel ja korras enda või tema valitseva mõju all oleva üksuse võlakohustuse tagamiseks koormata ülesannete täitmiseks olulist kinnisasja või lubada võõrandada asjaomast kinnisasja koormavat hoonestusõigust või koormata kinnisasja piiratud asjaõigusega selliselt, et kinnisasja või hoonestusõiguse võõrandamisel või koormamisel jätkuks kinnisasja kasutamine endisel otstarbel.“;

**61)** paragrahvi 38 lõike 1 sissejuhatavas lauseosas asendatakse sõnad „Kohaliku omavalitsuse üksus võib“ sõnadega „Kohaliku omavalitsuse üksus või tema valitseva mõju all olev üksus võivad“;

**62)** paragrahvi 38 lõike 1 punkt 4 muudetakse ja sõnastatakse järgmiselt:

„4) võetud võlakohustuste refinantseerimiseks;“;

**63)** paragrahvi 38 lõike 4 esimene lause muudetakse ja sõnastatakse järgmiselt:

„Kohaliku omavalitsuse üksus või tema valitseva mõju all olev üksus võivad võtta rahavoogude juhtimise eesmärgil laenu tingimusel, et laen makstakse eelarveaasta lõpuks tagasi.“;

**64)** paragrahvi 46 lõikest 5 jäetakse välja sõnad „seitsme tööpäeva jooksul nende kinnitamisest arvates“;

**65)** paragrahvi 47 lõike 8 sissejuhatavas lauseosas asendatakse sõnad „kohaliku omavalitsuse üksuse arvestusüksus ei rakenda sõltuva üksuse“ sõnadega „kohaliku omavalitsuse üksuse konsolideerimisgrupp ei rakenda tema valitseva mõju all oleva üksuse“;

**66)** paragrahvi 47 lõike 8 punktides 1 ja 2 asendatakse sõnad „sõltuvate üksuste“ sõnadega „kohaliku omavalitsuse üksuse valitseva mõju all olevate üksuste“;

**67**) paragrahvi 51 lõigetes 2 ja 3 asendatakse sõnad „sõltuva üksuse“ sõnadega „tema valitseva mõju all oleva üksuse“;

**68)** paragrahvi 52 lõike 3 punktis 2 asendatakse sõnad „sõltuva üksuse“ sõnadega „kohaliku omavalitsuse üksuse valitseva mõju all oleva üksuse“;

**69)** paragrahvi 55 punkt 6 tunnistatakse kehtetuks;

**70)** paragrahvi 59 lõige 10 tunnistatakse kehtetuks;

**71)** paragrahvi 59 lõike 12 punktid 3 ja 4 tunnistatakse kehtetuks;

**72)** paragrahvi 59 täiendatakse lõikega 121 järgmises sõnastuses:

„(121) Kohaliku omavalitsuse üksuse ja tema konsolideerimisgrupi netovõlakoormus võib aruandeaasta lõpul ulatuda:

1) 2026. aastal lõppenud aruandeaasta põhitegevuse tulude ja põhitegevuse kulude kaheksakordse vaheni, kuid ei tohi ületada sama aruandeaasta põhitegevuse tulude kogusummat;

2) 2027. aastal lõppenud aruandeaasta põhitegevuse tulude ja põhitegevuse kulude seitsmekordse vaheni, kuid ei tohi ületada sama aruandeaasta põhitegevuse tulude kogusummat.“;

**73)** paragrahvi 59 lõike 13 punktid 3 ja 4 tunnistatakse kehtetuks;

**74)** paragrahvi 59 täiendatakse lõikega 131 järgmises sõnastuses:

„(131) Kohaliku omavalitsuse üksuse ja tema konsolideerimisgrupi netovõlakoormus võib ulatuda:

1) 2026. aastal 70 protsendini sama aasta põhitegevuse tuludest, kui põhitegevuse tulude ja põhitegevuse kulude kaheksakordne vahe on väiksem kui 70 protsenti vastava aruandeaasta põhitegevuse tuludest;

2) 2027. aastal 65 protsendini sama aasta põhitegevuse tuludest, kui põhitegevuse tulude ja põhitegevuse kulude seitsmekordne vahe on väiksem kui 65 protsenti vastava aruandeaasta põhitegevuse tuludest.“;

**75)** paragrahvi 59 täiendatakse lõigetega 18–21 järgmises sõnastuses:

„(18) Käesoleva seaduse § 29 lõike 3 punkti 6 rakendatakse esmakordselt 2025. aasta majandusaasta aruande koostamisel.

(19) Kohaliku omavalitsuse üksuse valitseva mõju all oleva ja temast mittesõltuva äriühingu, sihtasutuse ja mittetulundusühingu enne 2026. aasta 1. jaanuari paigutatud hoiuse, omandatud aktsia ja osa ning antud või võetud laenu suhtes ei kohaldata 2026. aasta 1. jaanuaril jõustuvat käesoleva seaduse §-de 36–38 redaktsiooni.

(20) Käesoleva seaduse § 39 lõike 1 rakendamisel loetakse kohaliku omavalitsuse üksuse konsolideerimisgrupi suhtes esimeseks aruandeaastaks 2026. aasta.

(21) Käesoleva seaduse § 39 lõike 1 punkti 1 rakendamisel peab põhitegevuse tulemi suurus katma finantskulud esmakordselt 2026. aasta 31. detsembri seisuga.“.

**§ 2. Eesti territooriumi haldusjaotuse seaduse muutmine**

Eesti territooriumi haldusjaotuseseaduses tehakse järgmised muudatused:

**1)** paragrahvi 141 lõige 46 muudetakse ja sõnastatakse järgmiselt:

„(46) Kui haldusterritoriaalse korralduse muutmise tulemusena moodustunud kohaliku omavalitsuse üksuse volikogu valimiste tulemused kuulutatakse välja vahemikus 1. oktoober kuni 31. detsember, võivad ühinenud kohaliku omavalitsuse üksuste arengukavad ja eelarvestrateegiad ühinemise aasta 30. novembri seisuga hõlmata vähemalt kolme eelseisvat eelarveaastat.“;

**2)** paragrahvi 141 lõikes 5 asendatakse tekstiosa „15. oktoobriks“ tekstiosaga „30. novembriks“.

**§ 3. Kohaliku omavalitsuse korralduse seaduse muutmine**

Kohaliku omavalitsuse korralduse seaduse § 372 lõikes 3 asendatakse tekstiosa „15. oktoobri“ tekstiosaga „30. novembri“.

**§ 4. Seaduse jõustumine**

Käesoleva seaduse § 1 punktid 1, 4, 5, 24, 25, 47, 58–61, 63, 65–68 ja 71–75 jõustuvad 2026. aasta 1. jaanuaril.

Lauri Hussar

Riigikogu esimees

Tallinn, ..... ....................2025. a

Algatab Vabariigi Valitsus ..... .......................2025. a

[allkirjastaja nimi ja ametinimetus]